Paio (nome)

Paio é un nome propio masculino galego e portugués. Paio foi un nome común en Galiza como o demostra a abundante toponimia asociada ao nome (Paio, O Paio), especialmente a San Paio (ou Sampaio), mártir galego nado en Crecente no século X. En total existen no país, corenta parroquias baixo a advocación do santo (Véxase: Parroquias de Galicia baixo a advocación de san Paio). Ademais existen moitos lugares co nome do Santo, e diversas igrexas e conventos, onde salienta o Convento de San Paio de Antealtares en Santiago de Compostela.

En xaneiro de 2023 existían 11 varóns en Galicia co nome Paio, cunha media de idade de 20,3 anos.Paio na web do Instituto Galego de Estatística.

 Etimoloxía 
Chega ao galego proveniente do latín: Pelagius, e á súa vez do grego: Πελάγιος. O seu significado é "Aquel que ten vontade de escoller".Significado do nome Paio O nome Paio é froito da síncope do nome latino. O nome Paio deu orixe aos apelidos galegos: Páez, Pais e Paz. Nos documentos galegos medievais aparecen as variantes arcaicas: Pai, Payo, Pae, Paay ou Pay.

 Onomástica 
 26 de xuño, San Paio, mártir galego.

 Variantes noutras linguas 

 Alemán: Pelagius
 Aragonés: PelaiEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Asturiano: Pelayo
 Castelán: Pelayo
 Catalán: Pelai, Pellai 
 Éuscaro: Pelagio
 Francés: Pélage 
 Galego: Paio, Pelaxio
 Inglés: Pelagius 
 Italiano: Pelagio
 Latín: Pelagius
 Occitano: Pelagi
 Polonés: Pelagiusz
 Portugués: Paio, PelágioNome en portugués no Portal da Lingua Portuguesa

 Personaxes 
 Galegos 
 Paio, ermitán galego descubridor do sepulcro do Apóstolo Santiago (século IX);
 San Paio, mártir cristián galego (911 -925).
 Paio Soares de Taveirós, trobador do século XIII.
 Paio Gómez Chariño, poeta e nobre galego do século XIII. 
 Paio Gómez de Soutomaior, nobre galego que viviu nos séculos XIV e XV.

 Outros 
 Pelaxio, monxe britano a quen se atribúe a doutrina do pelaxianismo (c. 360-435);
 Paio I, papa da Igrexa Católica entre o 556 e o 561 (c. 500-561);
 Paio II; papa da Igrexa Católica entre o 579 e o 590 (f. 590);
 Paio de Asturias, caudillo lendario de Asturias (c. 718 - 737).

 Notas 

 Véxase tamén 

 Outros artigos 
 Lista de nomes masculinos en galego
 Lista de nomes masculinos galegos máis comúns
 Ligazóns externas 
 Guía de nomes galegos. Nomes masculinos Real Academia Galega

Categoría:Nomes masculinos de orixe grega
Categoría:Nomes masculinos galegos
Categoría:Nomes masculinos portugueses